Avocații săi au transmis că Trump "întâmpină dificultăți" uriașe pentru că nu găsește o companie de asigurări care să acopere suma.
Conform avocaților, Trump "întâmpină dificultăți insurmontabile" în a găsi o companie de asigurări pentru a acoperi suma. "Pârâții s-au confruntat cu dificultăți insurmontabile în obținerea unei garanții pentru suma totală de 464 de milioane de dolari".
Donald Trump trebuie să depună o garanție pentru întreaga sumă, de 464 de milioane de dolari, până săptămâna viitoare. Astfel, procurorul general din New York, Letitia James, va putea începe demersurile pentru a recupera suma dispusă de instanță, chiar în timpul apelului.
Miliardarul ar fi fost refuzat până acum de peste 30 de firme. Donald Trump are timp să depună banii până săptămâna viitoare, altfel procurorii vor putea să îi pună bunurile sub sechestru.
Cei care instrumentează cazul îl acuză pe Trump și pe doi dintre fiii săi că și-au supraestimat averea cu 3,6 miliarde de dolari pe an, timp de un deceniu, în încercarea de a păcăli băncile și companiile de asigurări.